62019CJ0868_INF
Tiesas (septītā palāta) 2021. gada 15. aprīļa spriedums –
Finanzamt für Körperschaften Berlin
(lieta C‑868/19) (
1
)
Lūgums sniegt prejudiciālu nolēmumu – Pievienotās vērtības nodoklis (PVN) – Direktīva 2006/112/EK – 9. pants – Nodokļa maksātāji – 11. pants – Dalībvalstu tiesības uzskatīt par vienu nodokļu maksātāju personas, kas ir juridiski neatkarīgas, bet kam ir savstarpējas ciešas finanšu, ekonomiskas un organizatoriskas saites (“PVN maksātāju grupa”) – Jēdziens “ciešas finanšu saites” – Valsts tiesiskais regulējums, kurā ir izslēgta iespēja būt PVN maksātāju grupas dalībniecēm līgumsabiedrībām, kuru partneri, kopā ar galveno uzņēmumu, nav vienīgi personas, kas finanšu ziņā ir integrētas galvenajā uzņēmumā – Tiesiskā noteiktība – Pasākumi, lai novērstu krāpšanu nodokļu jomā un izvairīšanos no nodokļu maksāšanas – Samērīgums – PVN neitralitāte
1.
Nodokļu tiesību aktu saskaņošana – Kopēja pievienotās vērtības nodokļa sistēma – Nodokļa maksātāji – Jēdziens – Direktīvas 2006/112 11. panta pirmā daļa – Tieša iedarbība – Neesamība
(Padomes Direktīvas 2006/112 11. panta 1. daļa)
(skat. 43. punktu)
2.
Nodokļu tiesību aktu saskaņošana – Kopēja pievienotās vērtības nodokļa sistēma – Nodokļa maksātāji – Jēdziens – Dalībvalstu iespēja uzskatīt cieši saistītas personas par vienu nodokļu maksātāju – Valsts tiesiskais regulējums, kas ļauj personālsabiedrībai kopā ar galveno uzņēmumu dibināt personu grupu, kuru var uzskatīt par vienu nodokļa maksātāju tās akcionāru finansiālai integrācijai šajā uzņēmumā – Nepieņemamība, ņemot vērā tiesiskās drošības, samērīguma un nodokļu neitralitātes principu
(Padomes Direktīvas 2006/112 11. pants)
(skat. 45.–55., 57., 58., 61., 63.–65., 68. punktu un rezolutīvo daļu)
Rezolutīvā daļa
Padomes Direktīvas 2006/112/EK (2006. gada 28. novembris) par kopējo pievienotās vērtības nodokļa sistēmu 11. pants, tiesiskās drošības, samērīguma un nodokļu neitralitātes principu gaismā, ir jāinterpretē tādējādi, ka tam ir pretrunā valsts tiesiskais regulējums, kurā līgumsabiedrības iespēja veidot personu grupu kopā ar galveno uzņēmumu, kura varētu tikt uzskatīta par vienu pievienotās vērtības nodokļa maksātāju, tiek pakļauta nosacījumam, ka līgumsabiedrības dalībnieki kopā ar galveno uzņēmumu ir vienīgi personas, kas finansiāli ir integrētas šajā uzņēmumā.
(
1
)	OV C 77, 9.3.2020.